ປະເທດໄທ ໃຫ້ການຢືນຢັນ ກໍລະນີ ທີ 2 ຂອງໂຣກ MERS 
ກະຊວງສາທາລະນະສຸກໄທ ກ່າວວ່າ ​ໂຣກດັ່ງກ່າວ​ ໄດ້​ຖືກ​ກວດ​ພົບ​ ນຳ​ຜູ້​ຊາຍ ​ຊາວ​ໂອ​ມານ​ ອາຍຸ​​ 71 ປີ​ຄົນ​ນຶ່ງ​ ທີ່​ເດີນທາງ​ໄປ​ເຖິງບາງກອກ ​ໃນມື້ວັນ​ສຸກ​ແລ້ວ.
ປະເທດໄທ ໄດ້ໃຫ້ການຢືນຢັນກ່ຽວກັບກໍລະນີທີສອງຂອງໂຣກ ລະບົບຫາຍໃຈອັກເສບຮ້າຍແຮງຈາກພາກຕາເວັນອອກກາງຫຼື MERS ກະຊວງສາທາລະນະສຸກຂອງໄທ ກ່າວໃນວັນອາທິດ ມື້ນີ້ວ່າ ໂຣກດັ່ງກ່າວໄດ້ຖືກກວດພົບນຳຜູ້ຊາຍຊາວໂອມານອາຍຸ 71 ປີຄົນນຶ່ງ ທີ່ເດີນທາງໄປເຖິງບາງກອກ ໃນມື້ວັນສຸກຜ່ານມານີ້ ພວກເຈົ້າໜ້າທີ່ກຳລັງຕິດຕາມເບິ່ງອາການຂອງຜູ້ຄົນຈຳນວນ ນຶ່ງ ທີ່ໄດ້ມີການສຳຜັດກັບຜູ້ຊາຍຄົນນີ້ ຮວມທັງລູກຊາຍຂອງ ລາວ ກໍລະນີທຳອິດຂອງ MERS ຢູ່ໄທ ກໍໄດ້ພົບເຫັນນຳຜູ້ຊາຍຊາວໂອມານ ອີກຄົນນຶ່ງ ໃນປີ ກາຍທີ່ລອດຊີວິດມາໄດ້ຈາກໂຣກດັ່ງກ່າວ ໂຣກ MERS ແມ່ນມີສາເຫດມາຈາກເຊື້ອໂຄໂຣນາໄວຣັສຊຶ່ງເປັນຄອບຄົວດຽວກັນເຊື້ອ ໄວຣັສ ທີ່ກໍ່ໃຫ້ເກີດການລະບາດ ຂອງໂຣກລະບົບຫາຍໃຈອັກເສບຮ້າຍແຮງ SARS ທີ່ ປະເທດຈີນໃນປີ 2003 ໂຣກ MERS ໄດ້ຖືກພົບເຫັນ ຢູ່ໃນມະນຸດເປັນເທື່ອທຳອິດ ທີ່ປະເທດຊາອຸດີ ອາຣາເບຍ ໃນປີ 2012 ກໍລະນີສ່ວນໃຫຍ່ຂອງໂຣກດັ່ງກ່າວນີ້ ແມ່ນເກີດຂຶ້ນຢູ່ໃນພາກຕາເວັນອອກ ກາງ